Suchinthana/ta-wikipedia huggingface dataset:
முகிழ்

முகிழ் ( Mughizh ; ஒரு வாசனையின் பிறப்பு ) என்பது கார்த்திக் சுவாமிநாதன் இயக்கிய ஒரு இந்திய தமிழ் மொழி நாடகத் திரைப்படமாகும். இந்தப் படத்தை விஜய் சேதுபதி தனது விஜய் சேதுபதி புரொடக்சன்ஸ் பதாகையின் கீழ் தயாரித்திருந்தார். மேலும் ஒரு முன்னணி பாத்திரத்தில் நடித்தும் உள்ளார். அவரது மகள் சிறீஜா, ரெஜினா கசாண்ட்ரா ஆகியோரும் உடன் நடித்துள்ளனர். படத்துக்கு ரேவா இசையமைத்துள்ளார். சத்யா பொன்மர் ஒளிப்பதிவு செய்துள்ளார். ஆர். கோவிந்தராஜ் படத்தொகுப்பு செய்துள்ளார். படம் 8 அக்டோபர் 2021 அன்று திரையரங்குகளில் வெளியாகி விமர்சகர்களிடமிருந்து நேர்மறையான விமர்சனங்களைப் பெற்றது.

நடிகர்கள் 

 விஜயாக விஜய் சேதுபதி
 காவ்யாவாக சிறீஜா விஜய் சேதுபதி
 ராதிகாவாக ரெஜினா கசாண்ட்ரா
 காவ்யாவின் செல்ல நாயாக ஸ்கூபி
 மருதுபாண்டியன்
 மரியா அமிர்தராஜ் அலுவலக சக ஊழியராக
 இருச்சக்கர வாகனம் ஓட்டுபவராக பிரவீன் முத்துரங்கனா
 நிழல், மைலோ, சிம்பா, பிரவுனி, ஷீபா, பட்டி, பிளாக்கி -ஆகியோர் நண்பர்களாக

வெளியீடு 
சனவரி 1, 2021 அன்று, புத்தாண்டு தினத்தை ஒட்டி, தயாரிப்பாளர்கள் படத்தின் முன்னோட்டத்தை வெளியிட்டனர். இது பார்வையாளர்களிடமிருந்து நேர்மறையான வரவேற்பைப் பெற்றது. வரவேற்பைத் தொடர்ந்து, தயாரிப்பாளர்கள் அமேசான் பிரைம் வீடியோ, நெற்ஃபிளிக்சு, ஹாட் ஸ்டார் , ஜீ5 போன்ற மேலதிக ஊடக சேவை தளங்களுடன் பேச்சுவார்த்தை நடத்தத் தொடங்கினர். மற்ற குறும்படங்கள் போல யூடியூப் மூலம் நேரடியாக வெளியிடப்படவில்லை. இருப்பினும், பேச்சுவார்த்தைகள் தோல்வியுற்றதால், குழு யூடியூபில் நேரடியாக வெளியிட உத்தேசித்தது. மேலும், படத்தை தொலைக்காட்சியில் சந்தைப்படுத்தவும் குழு திட்டமிட்டது. பின்னர், படம் 8 அக்டோபர் 2021 அன்று திரையரங்குகளில் வெளியிடப்படும் என்று விஜய் சேதுபதி அறிவித்தார். 30 வினாடிகள் கொண்ட பட முன்னோட்டம் அக்டோபர் 1 ஆம் தேதி,பட வெளியீட்டு தேதிக்கு ஒரு வாரத்திற்கு முன்பு வெளியிடப்பட்டது. இது படம் திரையரங்குகளில் வெளியாகும் என்பதை உறுதிப்படுத்தியது. குறைந்த கால அளவு (62 நிமிடங்கள்) திரையரங்குகளில் வெளியான முதல் தமிழ்ப் படம் இதுவாகும்.

மேற்கோள்கள்

வெளி இணைப்புகள் 
 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
விஜய் சேதுபதி நடித்த திரைப்படங்கள்
ஆலிவர் தோரே

ஆலிவர் தோரே (Olivier Doré) ஓர் அமெரிக்க வானியலாளரும் அண்டவியலாரும் ஆவார். இவர் இப்போது தாரைச் செலுத்த ஆய்வகத்தில் ஆராய்ச்சி அறிவியலாளராக பணிபுரிகிறார். மேலும் இவர் கலிபோர்னியா தொழில்நுட்ப நிறுவனத்தின் வருகைதரு இணைநிலைப் புல வல்லுனரும் ஆவார்.

விருதுகள்
 2017 ஆம் ஆண்டு திசெம்பரில் அடிப்படை இயற்பியலுக்கான அருந்திறல் பரிசைப் பெற்றார்.
 2017 ஆம் ஆண்டில் யூ.சி. இர்வைன் தகவுறு வருகைதரு பேராசிரியர் ஆனார். 
 2017 ஆம் ஆண்டில் ஒரு மாதம் மார்செயில்லி வானியற்பியல் ஆய்வகம்(Laboratoire d’Astrophysique de Marseille (LAM)),  பிரான்சு அரசு மார்செயில்லி பல்களைக்கழகம்(Aix-Marseille Universit´e) ஆகியவற்றின் வருகைதரு பேராசிரியாக இருந்துள்ளார்.
 2016 ஆம் ஆண்டு மே மாதம் தாரைச் செலுத்த ஆய்வக  வாயேஜர் விருதை பெற்றார்.
 இவர் 2015 பிப்ரவரி மாதம் சுபெரிக்சு (SPHEREx) முன்மொழிவுக் குழுவில் ஆற்றிய தன்னிகரிலாத பணிக்காக தாரைச் செலுத்த ஆய்வகத்தின் குழு விருதைப் பெற்றார்
 இவர் 2013 மே மாதம் தாரைச் செலுத்த ஆய்வகத்தின்  மாரினர் விருதைப் பெற்றார்
 குரூபர் 2012 ஆம் ஆண்டின் அண்டவியல் பரிசு சார்லசு பென்னெட்டுக்கும் வில்கின்சன் நுண்ணலை ஆய்வு விண்கலக்(WMAP) குழுவுக்கும் வழங்கப்பட்டது.
 2009 மே, 2010 மே. 2014 செப்டம்பர் என மும்முறை நாசாவின் குழுச் சாதனை விருது நாசாவின்  பிளாங்கு விண்கல அறிவியல் குழுவில் உறுப்பினராக இருந்து ஆற்றிய பணிக்காக  வழங்கப்பட்டது.
 * நாசாவின் குழுச் சாதனை விருது  2007 மே மாதம் நாசாவின் வில்கின்சன் நுண்ணலை ஆய்வு (WMAP) விண்கல அறிவியல் குழுவில் உறுப்பினராக இருந்து ஆற்றிய பணிக்காக  வழங்கப்பட்டது.
 இவர் பிரான்சு அறிவியல் கல்வி மேம்பாட்டுக் கழகத்தின் (Société de secours des amis des sciences) ஆய்வு உறுப்பினரும் ஆவார்,

மேற்கோள்கள்

வெளி இணைப்புகள் 
 Personal webpage
 CV
 Scholar google

வாழும் நபர்கள்
அண்டவியலாளர்கள்
அமெரிக்க வானியலாளர்கள்
அமெரிக்க அண்டவியலாளர்கள்
டாட்டா உப்பு

டாட்டா உப்பு (Tata Salt) இந்தியாவின் முதல் பைகளில் அடைக்கப்பட்ட அயோடின் கலந்த உப்பாக டாட்டா கெமிக்கல்ஸ் நிறுவனத்தால் 1983இல் தொடங்கப்பட்டது. இது இப்போது 17% சந்தைப் பங்கைக் கொண்டு , இந்தியாவின் மிகப்பெரிய பைகளில் அடைக்கப்பட்ட  உப்பாக உள்ளது.

இந்திய உப்புச் சந்தை 
சூன், 2019 நிலவரப்படி, நாடு முழுவதும் உள்ள 161 மில்லியன் குடும்பங்களைச் சென்றடையும் 65 லட்சத்திற்கும் அதிகமான சில்லறை விற்பனை நிலையங்கள் மூலம் 90 ஆயிரம் மெட்ரிக் டன் டாட்டா உப்பு விற்பனை செய்யப்படுகிறது.

இந்தியாவில் பைகளில் அடைக்கப்பட்ட அயோடின் கலந்த உப்பும், இதர உப்புகளின் சந்தை மதிப்பும் ரூ. 21.7 பில்லியன் ஆகும். இதில் டாட்டா உப்பு விற்பனை பங்கு ரூ. 3.74 பில்லியன் அல்லது சந்தையில் 17.3% ஆகும். உள்நாட்டுப் போட்டியாளர்களில் அங்கூர், அன்னபூர்ணா, சர்பு, கேப்டன் குக், ஐ-சக்தி, நிர்மா சுத், ஆசீர்வாத் ஆகியவையும் அடங்கும். எவ்வாறாயினும், டாட்டா உப்புக்குப் பிறகு இரண்டாவது பெரிய சந்தைப் பங்கைக் கொண்ட சூர்யா உப்பு மட்டுமே பெரும் போட்டியை அளிக்கிறது.

தயாரிப்புகள் 
டாட்டா உப்பு இரண்டு வகையான பைகளில் விற்கப்படுகிறது. டாட்டா உப்பு ஐந்து வெவ்வேறு வகையான உப்பை உற்பத்தி செய்கிறது.

விளம்பரம் 
அதன் விளம்பரத்தில், டாட்டா உப்பு தன்னை தேஷ் கா நமக்  என்று நிலைநிறுத்துகிறது. தோராயமாக "தேசத்தின் உப்பு" என்று மொழிபெயர்க்கலாம். குல் மில் என்ற பொருளின் சமீபத்திய விளம்பரம், ஒரு தேசமாக இந்தியாவின் வேற்றுமையில் ஒற்றுமையைப் பற்றியும், டாட்டா உப்பை தண்ணீரில் முழுவதுமாகக் கரைக்கும் விதத்தில், அது ஒரு தூய உப்பு என்பதைக் காட்டும் விதத்தில், மக்கள் எப்படி ஒருவரோடு ஒருவர் கலந்து கொள்கிறார்கள் என்பதைப் பற்றியும் பேசுகிறது. வடகிழக்கிந்தியாவில் இதன் விலை 20 ரூபாய் எனவும் இந்தியாவின் பிற பகுதிகளில் 18 ரூபாய் எனவும் விற்கப்படுகிறது.

விருதுகளும் அங்கீகாரமும் 
பொருட்களுக்கான நிறுவனத்தின் 2013இன் அறிக்கையின்படி டாட்டா உப்பு இந்தியாவின் நம்பகமான பொருட்களில் 316வது இடத்தைப் பிடித்தது.  அதே சமயம் 2014இன் அறிக்கை இதனை 106வது இடத்தில் கொண்டு சேர்த்தது.  டாட்டா சால்ட் 2015இல் இந்தியாவின் 2வது மிகவும் நம்பகமான பொருளாக இருந்தது   இந்தியாவின் மிகவும் நம்பகமான 'சிறந்த நபர்' பட்டியலில்  டாட்டா குழுமத்தின் ரத்தன் டாட்டாவும்  இடம்பெற்றுள்ளார்.

சான்றுகள்

வெளி இணைப்புகள் 
 Tata Salt, Official page
 Tata Salt on Tata Group

உணவு வகைகள்
உப்புகள்
அந்தோனி ஆகுவேர்

அந்தோனி ஆகுவேர் (Anthony Aguirre)  ஒரு கோட்பாட்டு அண்டவியலாளர் ஆவார். ஆகுவேர் சாந்தா குரூசில் உள்ள கலிபோர்னியா பல்கலைக்கழகப் பேராசிரியர் ஆவார் . இவர் இங்கு தகவல் இயற்பியல் பாகின் தலைமைக் கட்டிலில் பணியாற்றுகின்றார். இவர் அடிப்படை கேள்விகள் நிறுவனத்தின் இணை இயக்குநரும் ஆவார். இவர் இங்கு அமைந்த எதிர்கால வாழ்க்கை நிறுவனத்தின் இணைநிறுவனரும் ஆவார். இவர் 2015 இல் மெட்டகுலசு எனும் ஒருங்கிணைந்த முற்கணிப்புத் தகவல்தளத்தை கிரிகொரி இலாகிலின் உடன் இணைந்து நிறுவினார். இவர் 2019 இல்அண்டவியல் ஆளுமைகள் எனும் மக்கள் அண்டவியல் நூலை வெளியிட்டார்

கல்வி 
ஆகுவேர் 1995 இல் பிரவுன் பல்கலைக்கழகத்தில் இருந்து கணிதையல்/இயற்பியலில் இளம் அறிவியல் பட்டமும் ஆர்வார்டு பல்கலைக்கழகத்தில் இருந்து 1998 இல் வானியலில் மூதறிவியல் ப்ட்டமும் பின்னர் அங்கேயே வானியலில் முனைவர் பட்டமும் பெற்றார்.

வாழ்க்கைப்பணி 
இவரது ஆய்வுகள் கோட்பாட்டு இயற்பியலில் தொடக்கநிலைப் புடவி, புடவியின் உப்பல், குவைய இயக்கவியலின் அடித்தளங்கள், புள்ளியியல்சார் இயக்கவியலின் அடித்தளங்கள், ஈர்ப்பு இயற்பியல், முதல் விண்மீன்கள், பால்வெளியிடை ஊடகம், பால்வெளி உருவாக்கம், கருந்துளைகள் எனப் பல புலங்களில் அமைந்தன 
இவர் மாக்சு தெக்மார்க்குடன் இணைந்து குவைய இயக்கவியலுக்கான அண்டவியல் விளக்கத்தை வழங்கினார்.

சொந்த வாழ்க்கை 
இவர் ஓவியரான சால்லி ஆகுவேரை மணந்தார். They have two sons.

ஊடகப்பணி 
 உண்மைக்கு அணுக்கமாக எனும் தொலைக்காட்சித் தொடரின்  அண்டம் எவ்வளவு விரிந்தது? என்ற பகுதியில் ஆகுவேர் தோன்றுகிறார்.
 அண்டம் எவ்வளவு பெரியது? என்ற  தொலைக்காட்சித் தொடரிலும் ஆகுவேர் தோன்றுகிறார்."
 தேசிய புவிப்பரப்பியல் ஆவணமாகிய  நேரடி அறிவியல்  தொலைக்காட்சித் தொடரின் பகுதியான  இணைநிலை புடவியில் வாழ்தல் தொடரில் ஆகுவேர் தோன்றுகிறார்.
 2019 ஜூன் 17 அன்று அண்டவியல், சென்மரபு, குலைதிறம், தகவல் எனும் தலைப்பில் வெளியிடப்பட்ட சீன் கரோலின் மனவெளிக் காணொலி பரப்புரையில் ஆகுவேர் விருந்து பாத்திரமாக வருகிறார்.

மேற்கோள்கள் 

வாழும் நபர்கள்
அமெரிக்க அண்டவியலாளர்கள்
அமெரிக்க வானியலாளர்கள்
சமீர் அக்தர் நக்வி

சமீர் அக்தர் நக்வி (Zameer Akhtar Naqvi)  பாக்கித்தான் நாட்டைச் சேர்ந்த ஓர் எழுத்தாளர் ஆவார். ஒரு கவிஞராகவும் மத அறிஞராகவும் இவர் அறியப்படுகிறார்.  இந்தியாவின் லக்னோவில் பிறந்த சமீர் நிரந்தரமாக 1967 ஆம் ஆண்டு  பாக்கித்தானின் கராச்சிக்கு குடிபெயர்ந்தார்.

ஓர் அறிஞர், எழுத்தாளர், ஆராய்ச்சியாளர் என பன்முகங்களுடன் இயங்கிய இவர்  மதம் மற்றும் கவிதைகள் குறித்து பல புத்தகங்களை எழுதியுள்ளார்.  அனீசு அகாடமியின் தலைவராக இருந்ததோடு, அல் கலாம் இதழின் ஆசிரியராகவும் இருந்தார். 2019 ஆம் ஆண்டின் நடுப்பகுதியில், சமீர் அக்தர் நக்வியின் காணொளிகள் இணையத்தில் கவனத்தை ஈர்த்து  விரைவாக பரவியது.

கல்வி 
சமீர் பட்டப்படிப்பு வரை லக்னோவில் படித்தார்.  தனது பள்ளிக்கல்வியை  லக்னோ உசைன் பள்ளியிலும், இடைநிலைப் படிப்பை லக்னோவில் உள்ள அரசு சூபிலி கல்லூரியிலும் படித்தார். லக்னோ சியா கல்லூரியில் முதுகலை பட்டம் பெற்றார்.

இறப்பு 
2020 ஆம் ஆண்டு செப்டம்பர் மாதம் 13 ஆம் தேதியன்று சமீர் அக்தர் மாரடைப்பு  காரணமாக ஆகா கான் மருத்துவமனையில்  தனது 76 வயதில் இறந்தார். அஞ்சோலியில் உள்ள இமாம் பர்கா சூக்தா-இ-கர்பாலாவில் சமீரின் இறுதிச் சடங்கு நடைபெற்றது. மேலும் இவர் கராச்சியில் உள்ள வாதி-இ-உசைன் கல்லறையில் அடக்கம் செய்யப்பட்டார்.

புத்தகங்கள் 
உருது கவிதை, இசுலாமிய வரலாறு, இலக்கியம், கலாச்சாரம், மதம், தத்துவம், சமூகவியல், அறிவியல், சொற்பொழிவு, மொழிகள், பத்திரிகை, கர்பலா நிகழ்வுகள் மற்றும் நடப்பு நிகழ்வுகள் உட்பட பல்வேறு தலைப்புகளில் 300 எண்ணிக்கைக்கும் மேற்பட்ட புத்தகங்களை சமீர் அக்தர் நக்வி எழுதியுள்ளார்.

விருதுகள் 
 'இயோசு மாலிக்-அபாடியின் மர்த்தியா' புத்தகத்திற்காக 1989 ஆம் ஆண்டு இவருக்கு மிர் அனீசு விருது வழங்கப்பட்டது.
 காமன்வெல்த் விருது, லண்டன் அஞ்சுமன்-இ-பரோக்-இ-ஆசா 1999 ஆம் ஆண்டு வழங்கப்பட்டன.

மேற்கோள்கள்

புற இணைப்புகள் 
 அல்லாமா சையது சமீர் அக்தர் நக்வி கராச்சியில் காலமானார் 

2020 இறப்புகள்
1944 பிறப்புகள்
பாக்கித்தானிய எழுத்தாளர்கள்
பாந்த்ரா குர்லா வளாகம்

பாந்த்ரா குர்லா வளாகம் இந்தியாவின் மும்பை பெருநகரப் பகுதியின் மும்பை புறநகர் மாவட்டத்தில் மும்பை கிழக்கு புறநகரத்தில் அமைந்த வணிக வளாகங்கள் மற்றும் குடியிருப்புகள் கொண்ட மைய வணிகப் பகுதி ஆகும். இது ஒரு முக்கிய உயர்தர வணிக மையமாகும்.

மும்பை பெருநகரப் பகுதி ஆணையத்தின் கூற்றுப்படி, இந்த வளாகம் மும்பையின் கிழக்குப் பகுதிகளில் அலுவலகங்கள் மற்றும் வணிக நடவடிக்கைகளின் குவியலைக் கொண்டுள்ளது. இவ்வளாகம் தெற்கு மும்பையின்  வணிக நெரிசலைக் குறைக்க இது உதவுகிறது. பாந்த்ரா]]-

பாந்த்ரா-குர்லா வணிக வளாகத்தில் இந்திய பங்கு மற்றும் பரிவர்த்தனை வாரியம், இந்திய தேசிய பங்கு சந்தை, எண்ணெய் மற்றும் இயற்கை எரிவாயுக் கழகம், வேளாண்மைக்கும் ஊர்ப்புற வளர்ச்சிக்குமான தேசிய வங்கி, ஐசிஐசிஐ வங்கி,  தேனா வங்கி, பேங்க் ஆஃப் பரோடா, ஸ்டேட் பாங்க் ஆஃப் இந்தியா, பாங்க் ஆஃப் இந்தியா, கோடக் மஹிந்திரா வங்கி, பாரத் டைமண்ட் போர்ஸ், யூனிட் டிரஸ்ட் ஆஃப் இந்தியா, அமேசான், டிவிட்டர்,  பாங்க் ஆஃப் இந்தியா, கோடக் மஹிந்திரா வங்கி, பாரத் டைமண்ட் போர்ஸ், யூனிட் டிரஸ்ட் ஆஃப் இந்தியா, திருபாய் அம்பானி இன்டர்நேஷனல் ஸ்கூல், அமெரிக்கன் ஸ்கூல் ஆஃப் பாம்பே மற்றும் இன்ஸ்டிடியூட் ஆஃப் சார்ட்டர்ட் அக்கவுன்டன்ட்ஸ் ஆஃப் இந்தியா ஆகியவற்றின் தலைமையகம் அலுவலகங்கள் உள்ளது.

மேலும் பாந்த்ரா-குர்லா வளாகத்தில் மும்பை கிரிக்கெட் சங்கத்தின் கிரிக்கெட் திடல், ஐக்கிய அமெரிக்காவின் வின் துணைத் தூதரகம், பிரித்தானிய துணை உயர் தூதரகம், ருஸ்டோம்ஜி சீசன்ஸ்,  கல்பதரு மேக்னஸ், கல்பதரு ஸ்பார்க்கிள், ருஸ்டோம்ஜி ஒரியானாவின் கட்டிடங்கள் உள்ளது.. இவ்வளாகத்தில் உள்ள வணிக நிறுவனங்களில் ஏறத்தாழ 6,00,000 பேர் பணிபுரிகின்றனர்.. 370  எக்டேர் பரப்பளவு கொண்ட பாந்த்ரா-குர்லா வணிக வளாகப் பகுதியில் மித்தி ஆறு, மாகிம் கடற்கழி கொண்டுள்ளது. பாந்த்ரா-குர்லா வணிக வளாகம்  சுமார் 2,000,000 வேலைகளை வழங்குகிறது. மும்பை பெருநகரப் பகுதி வளர்ச்சி ஆணையம், 'இ' பிளாக்கில்   19 எக்டேர் சதுப்பு நிலத்தை  வணிக அலுவலக கட்டிடங்கள் கட்ட ஒதுக்கியுள்ளது. இந்த வணிக கட்டிடங்கள்  17,400 வேலைகளுக்கு இடமளிக்கும் திறன் கொண்ட அலுவலக இடத்தை வழங்குகின்றன. இத்தொகுதியில் சுமார் 22,500 சதுர மீட்டர் பரப்பளவில் 'சிட்டி பார்க்' என்ற பெயரில் ஒரு நகர்ப்புற பிளாசா மற்றும் பூங்கா உருவாக்கப்பட்டுள்ளது.

சமீபத்திய ஆண்டுகளில், மும்பையின் நாரிமன் முனை மற்றும் கஃபே பரேடுக்குப் பிறகு பாந்த்ரா-குர்லா வளாகம், மும்பை சென்ட்ரலை முந்திக்கொண்டு மகாராட்டிராவில் மூன்றாவது மிக முக்கியமான மைய வணிகப் பகுதியாக மாறியுள்ளது. இப்பகுதியின் சதுப்புநிலம், இருப்புப்பாதை போக்குவரத்து குறைபாட்டால் வானளாவிய கட்டிடங்கள் மற்றும் உயரமான கட்டுமானம் போன்றவைகள் இப்பகுதியின் கூடுதல் வளர்ச்சிக்கு சவாலாக உள்ளது.

தாராவி  சேரி  
பாந்த்ரா-குர்லா வளாகம் பகுதியில் ஆசியாவின் பெரிய சேரியான தாராவி உள்ளது.

மேற்கோள்கள்

வெளி இணைப்புகள்

 Webpage of Bandra Kurla Complex

மும்பையின் சுற்றுப் பகுதிகள்
மும்பை புறநகர் மாவட்டம்
மும்பை
லிசெமைசு

லிசெமைசு (Lissemys) என்பது மெல்லிய ஓட்டினை கொண்ட  ஆமைகள் உள்ள பேரினம் ஆகும். இவை டிரையோனோர்பினே குடும்பத்தில் சைக்லானோபிரினே துணைக் குடும்பத்தினைச் சார்ந்தது. இந்த பேரினம் தெற்காசியாவைச் சேர்ந்தது.

சிற்றினங்கள் 
லிசெமைசு பேரினத்தில் தற்போது அங்கீகரிக்கப்பட்ட மூன்று சிற்றினங்கள் உள்ளன.

 லிசெமைசு செலோனென்சிசு  - இலங்கை மெல்லோடு ஆமை
 லிசெமைசு பங்க்டேட்டா  - இந்திய மெல்லோடு ஆமை
 லிசெமைசு குட்டேட்டா  – பர்மிய மெல்லோடு ஆமை

இந்தப் பேரினத்தில் அழிந்துபோன பல புதைபடிவ சிற்றினங்கள் விவரிக்கப்பட்டுள்ளன. லிசெமைசு பைரமென்சிசு , இந்தியாவிலுள்ள பிராம் தீவிலிருந்து விவரிக்கப்பட்டது. ஆனால் இவை பெரும்பாலும் துபியா எனக் கருதப்படுகின்றன. தற்போதுள்ள இந்திய மெல்லோடு ஆமை (லி. பங்க்டேட்டா) மியோசீன் காலத்திலிருந்தே புதைபடிமங்கள் மூலம் அறியப்படுகிறது.

பின் குறிப்பு: இந்த பேரினம் முதலில் லிசெமைசு அல்லாத பேரினத்தில் விவரிக்கப்பட்டது.

மேற்கோள்கள்

நூல் பட்டியல்

மேலும் படிக்க 
Smith, M. A. (1931). The Fauna of British India, Including Ceylon and Burma: Reptilia and Amphibia Volume I Loricata, Testudines. London: Secretary of State for India in Council. (Taylor and Francis, printers). xxviii + 185 pp. + Plates I-II. (Lissemys, new genus, p. 154).

ஆமைகள்
கெம்ஸ் முனை

கெம்ஸ் கார்னர் (Kemps Corner) இந்தியாவின் மகாராட்டிரா மாநிலத்தின் மும்பையின் தெற்கு மும்பை பகுதியில் அமைந்துள்ளது. கெம்ஸ் கார்னர் வணிக வளாகங்களும், குடியிருப்பு பகுதிகளும் கொண்டது. இதன் ஒரு பக்கத்தில் அல்தாமவுண்ட் சாலையும், மற்றொரு பக்கத்தில் மலபார் மலையும் உள்ளது. இது பிரீச் கேண்டி, வார்டன் சாலை, பீடர் சாலை மற்றும் நேப்பியன் கடற்கரை சாலையிடையே அமைந்துள்ளது. கெம்ஸ் கார்னர் மேம்பாலம் 14 ஏப்ரல் 1965 அன்று போக்குவரத்திற்கு திறக்கப்பட்டது. இம்மேம்பாலத்தில் பல இந்தி திரைப்படங்களின் காட்சிகள் எடுக்கப்பட்டுள்ளது.

மேற்கோள்கள்

மும்பையின் சுற்றுப் பகுதிகள்
மும்பை
மும்பை மாவட்டம்
ரைட்டர் (திரைப்படம்)

ரைட்டர் (Writer ) என்பது 2021ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். சமுத்திரக்கனி, திலீபன், இனியா ஆகியோர் நடித்துள்ள இப்படத்திற்கு கோவிந்த் வசந்தா இசையமைத்துள்ளார் .  படம் 24 திசம்பர் 2021 அன்று திரையரங்குகளில் வெளியிடப்பட்டது

கதைச் சுருக்கம் 
ஒரு அப்பாவி ஆராய்ச்சி மாணவர் சம்பந்தப்பட்ட ஒரு சட்டவிரோத காவலில் ஒரு காவல் நிலையத்தில் எழுத்தாளர் ஒருவர் சிக்கிக் கொள்கிறார். அவனது குற்ற உணர்வும், வருத்தமும் பெருகிய நிலையில், அவனால் அந்த இளைஞனைக் காப்பாற்ற முடிந்ததா? என்பதுதான் கதையாகும்.

நடிகர்கள் 

 தங்கராஜாக சமுத்திரக்கனி
 திலீபன்
 இனியா
 சுப்ரமணியம் சிவா
 ஜி.எம்.சுந்தர்
 தேவகுமாராக ஹரி கிருஷ்ணன்
 மகேஸ்வரி
 அமுதாவாக லிசி ஆண்டனி
 போஸ் வெங்கட்
 கவிதா பாரதி
 கவின் ஜெய் பாபு
 சேவியராக சுப்பிரமணியம் சிவா

ஒலிப்பதிவு 

ஒலிப்பதிவையும், இசையையும் இசையமைப்பாளர் கோவிந்த் வசந்தா மேற்கொண்டார். மேலும் இசைத் தொகுப்பில் இரண்டு பாடல்கள் இடம்பெற்றன. இசை உரிமையை திங்க் மியூசிக் வாங்கியுள்ளது.

வெளியீடு 
படம் 24 திசம்பர் 2021 அன்று திரையரங்குகளில் வெளியிடப்பட்டு, நேர்மறையான விமர்சனங்களைப் பெற்றது.

வரவேற்பு 

பர்ஸ்ட்போஸ்டின் ஆஷாமீரா ஐயப்பன் படதிதை 3.5/5 நட்சத்திரங்களுடன் மதிப்பிட்டார். "ரைட்டர் ஒரு நேர்மையான காவலரின் மனநலப் போராட்டத்தை வேறு எந்தப் படத்தையும் காட்டாத வகையில் சித்தரித்துள்ளார்- உள்நோக்கம் உண்மையானது மற்றும் நேர்மையானது" என்று குறிப்பிட்டார்.  பிஹைண்ட்வுட்ஸ் படத்தை 3/5 நட்சத்திரங்களுடன் மதிப்பிட்டது. "ரைட்டர் ஒரு திடமான அரசியல் படம். இது காவல் துறையின் பலவீனமான பக்கத்தைக் காட்டுகிறது" என்று கூறியது.  தி டைம்ஸ் ஆஃப் இந்தியாவைச் சேர்ந்த லோகேஷ் பாலச்சந்திரன் 5க்கு 3 மதிப்பீட்டைக் கொடுத்து, "ரைட்டர் கண்டிப்பாக நேர்மையான நோக்கங்களைக் கொண்டவ. மேலும், அவர் கையாண்ட விஷயத்தைப் பார்க்கக்கூடியவர்" என்று எழுதினார். சினிமா எக்ஸ்பிரஸின் சுதிர் சீனிவாசன் 5 க்கு 3 மதிப்பீட்டை அளித்து, "படம் பல சுவாரஸ்யமான யோசனைகளைக் கொண்டுள்ளது. ஆனால் மிகவும் கசப்பான படம் அல்ல" என்று எழுதினார்.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
சமுத்திரக்கனி நடித்த திரைப்படங்கள்
தள்ளிப் போகாதே (திரைப்படம்)

தள்ளிப் போகாதே ( Thalli Pogathey ) என்பது ஒரு இந்திய தமிழ் மொழி காதல் நகைச்சுவை-நாடகத் திரைப்படமாகும்.  இதை ஆர். கண்ணன் இயக்கி தயாரித்திருந்தார். இது 2017ஆம் ஆண்டு தெலுங்கில் வெளியான நின்னு கோரி படத்தின் மறு ஆக்கமாகும். இந்த படத்தில் அதர்வா, அனுபமா பரமேசுவரன், அமிதாஷ் பிரதான் ஆகியோர் நடித்துள்ளனர். அசல் படத்திற்கு இசையமைத்த கோபி சுந்தர் இப்படத்திற்கும் இசையமைத்துள்ளார். படத்தொகுப்பாளராக செல்வா ஆர். கே , ஒளிப்பதிவாளராக என். சண்முக சுந்தரம் பணியாற்றினர். எம். இராஜ்குமார் கலை இயக்குநராக இருந்தார். அச்சம் யென்பது மடமையடா (2016) படத்தில் இடம் பெற்ற அதே பெயரின் பாடலால் இந்த தலைப்பு ஈர்க்கப்பட்டுள்ளது.  படம் 24 திசம்பர் 2021 அன்று வெளியிடப்பட்டது. திரைப்படம் விமர்சகர்களிடமிருந்து கலவையான விமர்சனங்களைப் பெற்றது. நடிப்பு, தயாரிப்பு வடிவமைப்பு, பின்னணி இசை, ஒளிப்பதிவு ஆகியவற்றிற்காகப் பாராட்டப்பட்டது. ஆனால் எழுத்து, பாத்திர வடிவமைப்பு, உணர்ச்சிமயமான காட்சிகள் ஆகியவற்றிற்கான விமர்சனங்கள்.

கதைச் சுருக்கம் 
கதைக்களம், கார்த்திக் (அதர்வா), பல்லவி (அனுபமா பரமேசுவரன்) , அருண் (அமிதாஷ் பிரதான்) ஆகியோரைச் சுற்றி வருகிறது. கார்த்திக் அவளை விட்டு வெளியேறும் திட்டத்தை நிராகரித்தபோது, பல்லவி அருணுடன் திருமணம் செய்துகொண்டு பிரான்சுக்கு குடிபெயர்கிறாள். பல்லவியை இன்னும் காதலித்து வரும் கார்த்திக், அவளை மீண்டும் கைபிடிக்கும் நம்பிக்கையில் ஒரு வருடம் கழித்து பிரான்சில் இறங்குகிறான்.

நடிகர்கள் 
 கார்த்திக் வேடத்தில் அதர்வா
 பல்லவியாக அனுபமா பரமேசுவரன் (பின்னணி குரல் சின்மயி)
 அருணாக அமிதாஷ் பிரதான் 
 பல்லவியின் அப்பாவாக ஆடுகளம் நரேன்
 காளி வெங்கட்
 ஜெகன் 
 வித்யுலேகா ராமன்
 ஆர். எஸ். சிவாஜி

தயாரிப்பு 
அதர்வா, அனுபமா பரமேசுவரன் ஆகியோர் முக்கிய வேடங்களில் நடித்துள்ளனர். மேலும் வைபவ் இதில் நடிப்பதாக ஊகிக்கப்பட்டது. ஊடகங்களில் வெளியான செய்திகள் தவறானவை என நிரூபிக்கப்பட்டு, அமிதாஷ் பிரதான் நடிக்க ஒப்பந்தம் செய்யப்பட்டார். வித்யுலேகா ராமன் அசல் படத்தின் அதே வேடத்தை தமிழிலும் நடித்திருந்தார். இத்திரைப்படம் சென்னை, உருசியா, அஜர்பைஜானில் பக்கூ, சியா ஆகிய இடங்களில் படமாக்கப்பட்டது. படத்தில் ஐந்து நிமிட காட்சிக்காக நடிகர்களும் படக்குழுவினரும் சியாவில் ஒரு மலையில் ஏறினர். இந்தப் படம் பிரான்சின் [[லீல்|லீல் நகரில்\\ படமாக்கப்பட்டுள்ளது.

ஒலிப்பதிவு 
இப்படத்திற்கு கோபி சுந்தர் இசையமைத்துள்ளார். அசல் தெலுங்கு பதிப்பின் பாடல்கள் தக்கவைக்கப்பட்டு தமிழில் மறு ஆக்கம் செய்யப்பட்டன. கபிலன் வைரமுத்து பாடல் வரிகளை எழுதியுள்ளார்.

வெளியீடு 
படம் 3 திசம்பர் 2021 அன்று வெளியிட திட்டமிடப்பட்டது. ஆனால் அது ஒத்திவைக்கப்பட்டது. படம் 24 திசம்பர் 2021 அன்று வெளியிடப்பட்டது.

வரவேற்பு 
தி டைம்ஸ் ஆஃப் இந்தியாவின் எம்.சுகந்த், எழுத்து, பாத்திர வடிவைப்பு , நடிப்பு மற்றும் உணர்ச்சிப்பூர்வமான காட்சிகளை விமர்சித்து 5க்கு 2 மதிப்பெண் கொடுத்தது. ஆனால் தயாரிப்பு அமைப்புகளைப் பாராட்டினா. ஆனால் "இது ஒரு அம்சத்தைப் பார்ப்பது போன்ற உணர்வை மட்டுமே தருகிறது. எந்தவொரு உணர்ச்சிகரமான ஈடுபாடும் இல்லாத நீண்ட தொலைக்காட்சி விளம்பரம்." எனவும் எழுதினார். சிஃபி படத்திற்கு  5க்கு 3 மதிப்பெண் அளித்தது. மேலும் 'தள்ளி போகதே' பார்க்கக்கூடிய தெலுங்கு மறுஆக்கம்!" எனவும் எழுதியது. பிங்க்வில்லா படத்திற்கு 5க்கு 3 மதிப்பெண் கொடுத்தது. இசை, நடிப்பு , ஒளிப்பதிவு ஆகியவற்றைப் பாராட்டி, படம் "இந்த வார இறுதியில் பார்க்கத் தகுந்த தென்றல் போன்ற பொழுதுபோக்கு" என்று கூறியது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
ஆனந்தம் விளையாடும் வீடு

ஆனந்தம் விளையாடும் வீடு ( Anandham Vilayadum Veedu ) என்பது 2021ஆம் ஆண்டு வெளியான இந்திய தமிழ் மொழி அதிரடி நாடகத் திரைப்படமாகும். இதை நந்தா பெரியசாமி எழுதி இயக்கியிருந்தார். சிறீவாரி பிலிம் தயாரித்திருந்தது. இப்படத்தில் கௌதம் கார்த்திக், சேரன், சிவாத்மிகா ராஜசேகர் ஆகியோருடன் சரவணன், விக்னேஷ், டேனியல் பாலாஜி, இராசேந்திரன், சௌந்தரராஜா உள்ளிட்ட துணை நடிகர்களும் நடித்துள்ளனர்.  படம் 24 திசம்பர் 2021 அன்று திரையரங்குகளில் வெளியிடப்பட்டது.

கதைச் சுருக்கம் 
இரண்டு ஒன்றுவிட்ட சகோதரர்கள் தங்கள்  சகோதரர்களுடன் சேர்ந்து வாழக்கூடிய ஒரு வீட்டைக் கட்ட முடிவு செய்கிறார்கள். ஆனால் ஒரு தீய மனிதன் குடும்பங்களுக்கு இடையே பிளவை உருவாக்க சதி செய்கிறான்.

நடிகர்கள் 
 சக்தியாக கவுதம் கார்த்திக்
 முத்துப்பாண்டியாக சேரன்
 விஜியாக சிவாத்மிகா ராஜசேகர்
 காசியாக சரவணன்
 பழனிசாமியாக விக்னேஷ்
 கருப்பனாக டேனியல் பாலாஜி
 இராசேந்திரன் தொழிலாளி
 செல்வமாக சௌந்தரராஜா
 சக்கரபாண்டி, சக்தியின் தாய் மாமாவாக சிங்கம்புலி
 தர்மராஜ் வேடத்தில் சினேகன்
 பெரியம்பாளாக ஜோ மல்லூரி
 கருப்பனின் மாமாவாக நமோநாராயணன்
 காசியின் மனைவி தங்கமாக மௌனிகா
 அய்யனாராக முனிஷ்ராஜ்
 பாண்டியம்மாவாக நக்கலைட்ஸ் தனம்
 நக்கலைட்ஸ் செல்லா
 முத்துப்பாண்டியின் மனைவி வைரமாக சூசன்

ஒலிப்பதிவு 
ஒலிப்பதிவையும், இசையையும் சித்து குமார் மேற்கொண்டுள்ளார். படத்தின் இசைத் தொகுப்பில் நான்கு பாடல்கள் இடம்பெற்றுள்ளன.

வெளியீடு 
படம் 24 திசம்பர் 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து மிதமான விமர்சனங்களைப் பெற்றது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
நீல நீர் யுத்தம்

நீல நீர் யுத்தம் என்பது 1362 அல்லது 1363ஆம் ஆண்டின் இலையுதிர்காலத்தில் சைனியுகா ஆற்றின் கரையில் நடைபெற்ற ஒரு யுத்தமாகும். இதில் லித்துவேனியாவின் பெரிய டுச்சி மற்றும் தங்க நாடோடிக் கூட்டம் ஆகியவற்றின் ராணுவங்கள் சண்டையிட்டன. லித்துவேனியர்கள் இப்போரில் தீர்க்கமான வெற்றியைப் பெற்றனர். கீவ் சமஸ்தானத்தை வென்றனர்.

விளைவு 
இந்த வெற்றியின் மூலம் கீவ் மற்றும் தற்போதைய உக்ரைனின் பெரும்பாலான பகுதிகள் அந்நேரத்தில் விரிவடைந்து கொண்டிருந்த லித்துவேனியாவின் பெரிய டுச்சியின் கட்டுப்பாட்டின் கீழ் வந்தன. மேலும் லித்துவேனியாவிற்கு கருங்கடலை உபயோகிக்கும் வழியும் கிடைத்தது. இப்போரில் பங்கேற்ற லித்துவேனியாவின் அலகிர்தஸ் தனது மகன் விலாடிமிரை கீவில் விட்டுச் சென்றார். கீவை வென்ற பிறகு லித்துவேனியா, மாஸ்கோவின் பெரிய டுச்சியின் நேரடியான அண்டை நாடாகவும் மற்றும் எதிரியாகவும் மாறியது.

உசாத்துணை 

தங்க நாடோடிக் கூட்டத்தின் போர்கள்
சிவரஞ்சனியும் இன்னும் சில பெண்களும்

சிவரஞ்சனியும் இன்னும் சில பெண்களும் (Sivaranjiniyum Innum Sila Pengalum) என்பது 2021 ஆம் ஆண்டு வசந்த் எஸ் சாய் இயக்கிய இந்திய தமிழ்த் தொகுப்புத் திரைப்படமாகும்.

படத்தில் குறிப்பிடத்தக்க வகையில் பாடல்கள் இடம்பெறவில்லை. அதற்கு பதிலாக ஆனந்த் கிருஷ்ணமூர்த்தி வடிவமைத்த ஒலிகளைக் கொண்டுள்ளது. படத்தின் தயாரிப்பு 2015ஆம் ஆண்டின் தொடக்கத்தில் தொடங்கியது. 2018இல் பல திரைப்பட விழாக்களில் திரையிடப்பட்டது. இறுதியாக மேலதிக ஊடக சேவை தளமான SonyLIV மூலம் வெளியிடப்பட்டது. திரையரங்கு வெளியீட்டைத் தவிர்த்தது.

கதைச் சுருக்கம் 
அசோக மித்திரன் (விமோசனம்), ஆதவன் (ஓட்டம்), ஜெயமோகன் (தேவகி சித்தியின் நாட்குறிப்பு) ஆகிய எழுத்தாளர்கள் எழுதிய மூன்று பெண்களை மையமாகக் கொண்ட சிறுகதைகள் இந்தத் திரைப்படத்தில் படமாக்கப்பட்டுள்ளன. லட்சுமி பிரியா சந்திரமெளலி, பார்வதி மேனன், காளீஸ்வரி ஸ்ரீனிவாசன் ஆகியோர் முக்கிய வேடங்களில் நடித்துள்ளனர்.

நடிகர்கள் 
 
 சிவரஞ்சனியாக லட்சுமி பிரியா சந்திரமெளலி  
 தேவகி பார்வதி மேனன் 
 சரஸ்வதியாக காளீஸ்வரி சீனிவாசன்
 சந்திரனாக கருணாகரன் 
 மணியாக சுந்தர் ராமு 
 ஹரியாக கார்த்திக் கிருஷ்ணா
 ஜி. மாரிமுத்து
 செந்தில்குமாரி
 ஹம்ரேஷ்
 நேத்ரா
 ரமா
 ஈஸ்வரி
 இராஜா ராணி பாண்டியன்
 விளையாட்டு பயிற்சித் துறைத் தலைவராக லிசி ஆண்டனி
 வழக்கு எண் முத்துராமன்
 ரேச்சல் ரெபேக்கா
 இராஜ்மோகன்
 சீனு மோகன்
 சாய்ராம் விஷ்வா
 வாலி மோகன் தாஸ் 
 விஜயா பாட்டி

தயாரிப்பு 
படத்தின் தயாரிப்பு பணிகள் சனவரி 2015இல் தொடங்கியது. இயக்குநர் வசந்த் எஸ் சாய், பார்வதி மேனன், நடிகர் கருணாகரன் ஆகியோர் நடிக்கும் புதிய படத்திற்கான பணிகளைத் தொடங்கினார். பெண்களை மையமாகக் கொண்ட படம் என்று வசந்த் குறிப்பிட்டார். தனது மறைந்த வழிகாட்டியான கே. பாலச்சந்தருக்கு அஞ்சலி செலுத்தும் வகையில் உருவாக்கப்படும் என்றும் அறிவித்தார். பாலச்சந்தர் தனது படங்களில் வலுவான பெண் கதாபாத்திரங்களை அடிக்கடி சித்தரித்தார். எழுத்தாளர்கள் ஜெயமோகன், ஆதவன், அசோகமித்திரன் ஆகியோர் பெண்களை மையமாகக் கொண்ட எழுதிய மூன்று சிறுகதைகள் இந்தப் படத்தில் படமாக்க இருப்பது தெரியவந்தது.

செப்டம்பர் 2015 இல் பூஜா குமார் இடம்பெறும் காட்சிகளை வசந்த் படமாக்கினார். ஆனால் பின்னர் திரைக்கதையை மாற்றி அந்த நடிகையை திட்டத்தில் இருந்து நீக்கினார். தீபன் (2015) திரைப்படத்தின் முன்னணி நடிகையான காளீஸ்வரி சீனிவாசனும் 2015 ஆம் ஆண்டின் பிற்பகுதியில் படத்தில் ஒரு பாத்திரத்தில் நடிக்க நியமிக்கப்பட்டார். ஆகஸ்ட் 2016 இல், படம் "எழுபது சதவிகிதம்" முடிந்ததாக வசந்த் தெரிவித்தார். நவம்பர் 2017இல், பார்வதி படத்தின் வேலைகளை முடித்துவிட்டதாகவும், 1990களின் முற்பகுதியில் பணிபுரியும் பெண்ணாக நடிக்க இருப்பதாகவும் தெரிவித்தார். இந்தப் படம் சிறிய தொகையில் எடுக்கப்பட்டதாகவும், பெரிய படத்தொகுப்பைக் காட்டிலும் ஒரே அறையில் ஆக்கப் பணிகள் நடந்ததாகவும் வசந்த் கூறினார். சல்சன் ஜோஸ் டால்பி அட்மாஸ் கலவை பொறியாளராகப் பணியாற்றினார்.

வெளியீடு 
சிவரஞ்சினியும் இன்னும் சில பெண்களும் திரையரங்குகளில் வெளிவருவதைத் தவிர்த்துவிட்டன. ஆனால் 26 நவம்பர் 2021 அன்று SonyLIV இல் வெளியானது.

வரவேற்பு 
தி இந்து, இயக்குநர் வசந்த் "மூன்று காலகட்டங்களில் பெண்களின் மனதில் ஆழமாக ஆழமாக ஊடுருவும் ஒரு சக்திவாய்ந்த தொகுப்பை உருவாக்கியுள்ளார்" என எழுதியது. தி டைம்ஸ் ஆஃப் இந்தியா படத்தைப் பாராட்டி 5க்கு 4.0 மதிப்பீட்டை வழங்கி, "அற்புதமாக தயாரிக்கப்பட்டுள்ளது" எனவும் எழுதியது.

சான்றுகள்

வெளி இணைப்புகள் 
 

இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
இந்தியப் பெண்ணியத் திரைப்படங்கள்
2021 தமிழ்த் திரைப்படங்கள்
வனம் (திரைப்படம்)

வனம் ( Vanam ) என்பது 2021ஆம் ஆண்டு தமிழ் மொழியில் வெளியான பரபரப்பூட்டும் திரைப்படமாகும். இதை அறிமுக இயக்குநர் சிறீகண்டன் ஆனந்த் இயக்யிருந்தார். கோல்டன் ஸ்டார் புரொடக்ஷன்ஸ் பிரைவேட் லிமிடெட் தயாரித்துள்ளது. வெற்றி, அனு சித்தாரா, சுமிருதி வெங்கட் ஆகியோர் முக்கிய வேடங்களில் நடித்துள்ள இப்படத்திற்கு இரான் ஈதன் யோகான் இசையமைத்துள்ளார். படம் 26 நவம்பர் 2021 அன்று திரையரங்குகளில் வெளியிடப்பட்டது.

கதைச் சுருக்கம் 
ஒரு கலைக் கல்லூரி மாணவர், ஒரு ஆவணப்படத் தயாரிப்பாளரின் உதவியுடன், விடுதி அறையில் தங்கியிருந்தவர்களின் மர்மமான மரணத்திற்கான காரணங்களைக் கண்டறிய முயற்சிக்கிறார்.

நடிகர்கள் 
 மகிழ் வேடத்தில் வெற்றி
 அனு சித்தாரா
 ஜாஸ்மினாக சுமிருதி வெங்கட்
 அழகம்பெருமாள்
 வேல ராமமூர்த்தி
 இரவி வெங்கட்ராமன்

ஒலிப்பதிவு 
ஒலிப்பதிவையும், இசையையும் ரான் ஈதன் யோகான் மேற்கொண்டார்.

வெளியீடு 
இப்படம் 26 நவம்பர் 2021 அன்று திரையரங்குகளில் வெளியாகி விமர்சகர்களிடமிருந்து நல்ல விமர்சனங்களைப் பெற்றது.

வரவேற்பு 
தி டைம்ஸ் ஆஃப் இந்தியா 5க்கு 2.5 மதிப்பீட்டைக் கொடுத்து, "வனம் ஒரு திகில் திரைப்படம்" என்று எழுதியது.  Newstodaynet.com இன் பாரத் குமார், "வனம் ஒரு கண்ணியமான பார்வையை நிர்வகிக்கும் ஒரு திரைப்படம். நல்ல எழுத்துதான் முக்கியம்." என எழுதினார். சிஃபி 5 க்கு 2 மதிப்பீட்டைக் கொடுத்து, "வனம் தமிழ் படத்தில் ஒரு தீவிரமான பின்னோக்கிய அத்தியாயத்துடன் மற்றொரு திகில்-பரபரப்பூட்டும் திரைப்படம்" என்று எழுதியது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
ஐரோலி

ஐரோலி (Airoli) இந்தியாவின் மகாராட்டிரா மாநிலத்தின் தானே மாவட்டத்தின் நவி மும்பை மாநகராட்சிக்குட்பட்ட குடியிருப்பு மற்றும் வணிக வளாகப் பகுதியாகும்.

இது மும்பை பெருநகரப் பகுதி ஆகும்.ஐரோலி, மும்பை கிழக்குப் பகுதியான முலுண்டை ஐரோலி பாலம் வழியாகவும்; தானே பகுதியை கல்வா பாலம் வழியாகவும்;  நவி மும்பையை தானே-பேலாப்பூர் நெடுஞ்சாலை வழியாகவும் இணைக்கிறது. ஐரோலி தொடருந்து நிலையம்  மும்பை துறைமுகப் பகுதிகள், மும்பை நகரம் மற்றும் தானேயின் முக்கியப் பகுதிகளுடன்  இணைக்கிறது.

கல்வி நிலையங்கள் 
 தத்தா மேகே பொறியியல் கல்லூரி 
 Jnan Vikas Mandal's Mehta Degree College of Arts & Commerce

மேற்கோள்கள்

வெளி இணைப்புகள்
 

மும்பையின் சுற்றுப் பகுதிகள்
தானே மாவட்டம்
நவி மும்பை
நெரூள்

நெரூள் (Nerul) இந்தியாவின் மகாராட்டிரா மாநிலத்தின் தானே மாவட்டத்தில் உள்ள நவி மும்பை பகுதியில் அமைந்த ஒரு புறநகர் பகுதியாகும். இதனருகில் வாசி, கார்கர் நகரப்பகுதிகள் உள்ளது. நெரூள் நகரப் பகுதி குடியிருப்புகளுக்கும், பூங்காக்களுக்கும் பெயர் பெற்றது.

கல்வி 
 ரயான் நேரூள் பன்னாட்டுப் பள்ளி      
 பிரசெண்டேசன் கான்வெண்ட் பள்ளி                      
அபீஜெய் பள்ளி 
 டிஏவி பொதுப்பள்ளி 
 தில்லி பொதுப் பள்ளி 
 செயிண்ட் சேவியர் உயர்நிலைப் பள்ளி & இளையோர் கல்லூரி
 மகாத்மா காந்தி உயர்நிலைபள்ளி & இளையோர் கல்லூரி & சட்டக் கல்லூரி 
 புனித அகஸ்டின் உயர்நிலைப்பள்ளி 
 ராமாராவ் அதிக் தொழில் நுட்பக் கல்லூரி 
 தேர்னா பொறியியல் கல்லூரி  
 SIES பொறியியல் கல்லூரி 
 SIES கலை, வணிகம் & அறிவியல் கல்லூரி
தேர்னா மருத்துவக் கல்லூரி

மேற்கோள்கள்

வெளி இணைப்புகள் 
  https://www.NerulCity.in/

மும்பையின் சுற்றுப் பகுதிகள்
மகாராட்டிர மாநிலத்திலுள்ள ஊர்களும் நகரங்களும்
தானே மாவட்டம்
பேச்சுலர் (2021 திரைப்படம்)

பேச்சுலர்  (Bachelor) என்பது அறிமுக இயக்குநர் சதீஷ் செல்வகுமார் எழுதி இயக்கி 2021ஆம் ஆண்டு இந்திய தமிழ் மொழியில் வெளியான காதல் பரபரப்பூட்டும் திரைப்படமாகும். ஆக்சஸ் பிலிம் பேக்டரியின் கீழ் ஜி. டில்லிபாபு தயாரித்த இப்படத்தில் ஜி. வி. பிரகாஷ் குமார், திவ்யபாரதி (அவரது தமிழ் அறிமுகம்) ஆகியோர் நடித்திருந்தனர். இது 2021 திசம்பர் 3 அன்று வெளியிடப்பட்டது. இப்படம் கலவையான நேர்மறையான விமர்சனங்களைப் பெற்றது. ஜி.வி. பிரகாஷ் குமாரின் நடிப்பு, இயக்கம் , ஒளிப்பதிவு ஆகியவை பாராட்டைப் பெற்றது. ஆனால் படத்தின் அதிக நீளம் குறித்து விமர்சிக்கப்பட்டது.

நடிகர்கள் 
 டார்லிங்காக ஜி.வி.பிரகாஷ்குமார்
 சுப்பு "சுப்பு" லட்சுமியாக (பூ) திவ்ய பாரதி  
 லந்தசாக முனிஷ்காந்த் 
 பக்ஸாக பகவதி பெருமாள் 
 பாஸ்டர் மருத்துவராக மிஷ்கின் (சிறப்புத் தோற்றம்)
 மருத்துவராக கார்த்திக் குணசேகரன் (சிறப்புத் தோற்றம்)
 டார்லிங்கின் நண்பராக சுபாஷ் செல்வம்

தயாரிப்பு 
செப்டம்பர் 2019 இல் ஜி.வி.பிரகாஷ் படத்தில் நடிக்க ஒப்பந்தம் செய்யப்பட்டார். 2019 செப்டம்பர் 13 அன்று, படத்தின் முதல் தோற்றமும், நடிகர்களின் விவரமும் வெளியிடப்பட்டது. அக்டோபர் 2020 இல் படப்பிடிப்பு முடிவடைந்தது. பட முன்னோட்டம் 2021 பெப்பிரவரி 13 அன்று வெளியிடப்பட்டாலும், கோவிட்-19 பாதிப்பின் காரணமாக எதிர்பார்க்கப்பட்ட வெளியீடு தாமதமானது.

ஒலிப்பதிவு 
ஜி. வி. பிரகாஷ் குமார், திபு நினன் தாமஸ், ஏ. எச். காஷிப் ஆகியோர் இசையமைத்தனர்.

மேற்கோள்கள்

வெளி இணைப்புகள் 
 

2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
ஆய்லர் பான்மை எண்

கணிதத்தில், ஆய்லர் பான்மை எண் (Euler characteristic, Euler number) என்பது ஒரு இடவெளியியல் வெளியின் வடிவம் மற்றும் அமைப்பு குறித்து (அவ்வெளியானது வளைக்கப்படும் விதத்தைக் கருத்தில் கொள்ளாது) விளக்கும் இடவெளியியல் மாறிலி எண்ணாகும். இது  என்ற கிரேக்க எழுத்தால் குறிக்கப்படுகிறது..

முதலில் ஆய்லர் பான்மை எண்ணானது,  பன்முகிகளுக்கு வரையறுக்கப்பட்டது. பன்முகிகள் குறித்த தேற்றங்களை நிறுவுவதற்கும் பிளேட்டோவின் சீர்திண்மங்கள் உட்பட்ட பன்முகிகளின் வகைப்படுத்தலுக்கும் பயன்படுத்தப்பட்டது. இது கணிதவியலாளரும் வானியலாளருமான பிரான்செசுக்கோ மௌரொலோலிகோவின் 1537ல்  கையெழுத்துக் குறிப்பில் பிளேட்டோவின் சீர்திண்மங்களுக்காகக் குறிப்பிடப்பட்டுள்ளது. லியோனார்டு ஆய்லர், இதனைப் பெரும்பாலும் குவிப் பன்முகிகளுக்காகப் பயன்படுத்தினார். ஆனால் இது ஒரு மாறிலி எண் என்பதான சரியான நிறுவலை அவர் தரவில்லை. தற்கால கணிதத்தில் ஆய்லர் பான்மை எண்ணானது அமைப்பு ஒப்பியலில் அமைகிறது.

பன்முகிகள் 

பன்முகிகளுக்கு ஆய்லர் பான்மை எண் ( ) கீழ்வரும் வாய்பாடால் வரையறுக்கப்படுகிறது:

V, பன்முகியின் உச்சிகளின் எண்ணிக்கை
E, பன்முகியின் விளிம்புகளின் எண்ணிக்கை
F பன்முகியுன் (முகம் (வடிவவியல்)|முகங்களின்]] எண்ணிக்கை 

எந்தவொரு குவிப் பன்முகிக்கும் ஆய்லர் பான்மை எண்:

1758 இல் ஆய்லரலால் காணப்பட்ட இந்த வாய்பாடானது "ஆய்லரின் பன்முகி வாய்பாடு" என அழைக்கப்படுகிறது. கோளத்தின் ஆய்லர் பான்மை எண்ணுடன் (χ = 2) இது ஒத்துள்ளதோடு கோளப் பன்முகிகளுக்கும் பயன்படும்.

குவிப் பன்முகிகள் 
பிளேட்டோவின் சீர்திண்மங்களுக்கான ஆய்லர் பான்மை எண் அட்டவணை:

குவிவிலாப் பன்முகிகள் 
குவிவிலாப் பன்முகிகளின் ஆய்லர் பான்மை எண்களுக்கான அட்டவணை:

மேற்கோள்கள்

நூலடைவு 
David Richeson; Euler's Gem: The Polyhedron Formula and the Birth of Topology. Princeton University Press 2008.

மேலதிக வாசிப்புக்கு 
Flegg, H. Graham;  From Geometry to Topology, Dover 2001, p. 40.

வெளியிணைப்புகள் 

An animated version of a proof of Euler's formula using spherical geometry.

இடவியல்
பன்முகத்திண்மங்கள்
லியோனார்டு ஆய்லர்
ஜெயில் (2021 திரைப்படம்)

ஜெயில் (Jail) என்பது 2021இல் தமிழ் மொழியில் வெளியான குற்றவியல் திரைப்படம் ஆகும். இதை  வசந்தபாலன் எழுதி இயக்கியிருந்தார். இப்படத்தை கிரிக்ஸ் சினி கிரியேஷன்ஸ் நிறுவனம் சார்பில் ஸ்ரீதரன் மரியதாசன் தயாரித்துள்ளார். இப்படத்தில் ஜிவி பிரகாஷ் குமார், அபர்னதி, ராதிகா சரத்குமார் ஆகியோர் முக்கிய வேடங்களில் நடித்துள்ளனர். இப்படத்திற்கு ஜி. வி. பிரகாஷ் குமார் இசையமைத்துள்ளார். ரேமண்ட் டெரிக் கிரஸ்டா படத் தொகுப்பை மேற்கொண்டுள்ளார். படம் 9 திசம்பர் 2021 அன்று வெளியிடப்பட்டது. இப்படம் விமர்சகர்களிடமிருந்தும், பார்வையாளர்களிடமிருந்தும் கலவையான விமர்சனங்களைப் பெற்றது.

நடிகர்கள் 

 கருணாவாக ஜி. வி. பிரகாஷ் குமார் 
 ரோசாமலராக அபர்னதி
 பாப்பம்மாவாக ராதிகா சரத்குமார் 
 பிரபாகர்
 கலையாக பசங்க பாண்டி
 ராக்கியாக நந்தன் ராம்
 பெருமாளாகரவி மரியா 
 சரண்யா ரவிச்சந்திரன்
 மரியபுஷ்பமாக ஜென்னிபர்

தயாரிப்பு 
வசந்தபாலன் இயக்கத்தில் ஜி. வி. பிரகாஷ் குமார் நடிப்பதாக அறிவிக்கப்பட்டது. பிரகாஷ் தனது இசை வாழ்க்கையை வசந்தபாலனின் வெயில் (2006) திரைப்படத்தின் மூலம் இசையமைப்பாளராகத் தொடங்கினார். எங்க வீட்டு மாப்பிள்ளை என்ற உண்மைநிலை நிகழ்ச்சித் தொடரின் மூலம் புகழ் பெற்ற அபர்னதி இந்த படத்தின் மூலம் நடிகையாக சினிமாவில் அறிமுகமானார்.

ஒலிப்பதிவு 
ஜி. வி. பிரகாஷ் குமார் படத்துக்கு இசையமைத்துள்ளார். இந்தப் படத்துக்காக அதிதி ராவ் ஹைதாரி, தனுஷ் ஆகியோர் ஒரு பாடலைப் பாடியுள்ளனர்.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
3:33 (திரைப்படம்)

3:33 என்பது 2021 ஆம் ஆண்டு தமிழ் மொழியில் வெளியான மொழி உளவியல் திகில் திரைப்படமாகும். இது அறிமுக இயக்குநர் நம்பிக்கை சந்துருவால் எழுதி இயக்கப்பட்டது. மேலும், மூங்கில் மரங்கள் புரொடக்ஷன்ஸ் தயாரித்திருந்தது. இப்படத்தில் சாண்டி, கௌதம் மேனன், சுருதி செல்வம், சரவணன், ரேஷ்மா பசுபுலேட்டி, ரமா, மைம் கோபி உள்ளிட்ட நடிகர்கள் நடித்துள்ளனர். படம் 10 திசம்பர் 2021 அன்று திரையரங்குகளில் வெளியிடப்பட்டது.

நடிகர்கள் 
 கதிராக சாண்டி
 கௌதம் மேனன்
 சுருதி செல்வம்
 சரவணன்
 ரேஷ்மா பசுபுலேட்டி
 மைம் கோபி
 ரமா

வெளியீடு 
படம் 10 திசம்பர் 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து நேர்மறையான விமர்சனங்களைப் பெற்றது.

வரவேற்பு 
தி டைம்ஸ் ஆஃப் இந்தியாவின் சுகந்த் 5 க்கு 2.5 மதிப்பீட்டை அளித்தார். பிஹைண்ட்வுட்ஸ் 5க்கு  2.5 மதிப்பீட்டை அளித்து, "3:33 சாண்டியின் நடிப்புக்காகவும், பார்வையாளர்களுக்குப் புதியதைக் கொடுப்பதற்கான திரைப்படத்தின் தொடர்ச்சியான முயற்சிகளுக்காகவும் பார்க்கக்கூடிய ஒரு திகில் திரைப்படம்" என்று எழுதியது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
கலிபோர்னியம்(III) ஆக்சிபுளோரைடு

கலிபோர்னியம்(III) ஆக்சிபுளோரைடு  (Californium(III) oxyfluoride) CfOF என்ற மூலக்கூற்று வாய்ப்பாட்டல் விவரிக்கப்படும் ஒரு கரிம வேதியியல் சேர்மமாகும். கதிரியக்கப் பண்பு கொண்ட இச்சேர்மம் 1960 ஆம் ஆண்டுகளில்  தயாரிக்கப்பட்டது. கனசதுர புளோரைட்டு கட்டமைப்பில் இந்த உப்பு படிகமாகிறது. கட்டமைப்பில் ஆக்சைடு மற்றும் புளோரைடு எதிர்மின் அயனிகள் சீரற்ற முறையில் எதிர்மின்னயனி தளத்தில்  பகிரப்பட்டிருக்கும்.

கலிபோர்னியம்(III) ஆக்சிபுளோரைடு என்பது ஆக்சி புளோரைடும் கலப்பு எதிர்மின் அயனியும் சேர்ந்த ஒரு சேர்மமாகும். கலிபோர்னியம்(III) புளோரைடை உயர் வெப்பநிலையில் நீராற்பகுத்தல் வினைக்கு உட்படுத்தி இது தயாரிக்கப்படுகிறது.

மேற்கோள்கள்   

கலிபோர்னியம் சேர்மங்கள்
ஆக்சோ ஆலைடுகள்
ஆக்சிபுளோரைடுகள்
கல்வா

கல்வா, இந்தியாவின் மகாராட்டிரா மாநிலத்தின் தானே மாவட்டம், தானே தாலுகா, தானே மாநகராட்சியில் அமைந்த நகர்புற பகுதியாகும்.
இதனருகே கல்வா புறநகர் மின்சார தொடருந்து நிலையம் மற்றும் கல்யாண் தொடருந்து நிலையங்கள் உள்ளது. தானே மாநகராட்சி கல்வா நகர்புறத்தில் இராஜீவ் காந்தி மருத்துவக் கல்லூரி மற்றும் சத்திரபதி சிவாஜி மருத்துவமனை நடத்துகிறது. மும்பை-புனே நெடுஞ்சாலையின் நடுவே கல்வா உள்ளது. மேலும் இது மும்பை பெருநகரப் பகுதி ஆகும்.

மேற்கோள்கள்

மும்பையின் சுற்றுப் பகுதிகள்
மகாராட்டிர மாநிலத்திலுள்ள ஊர்களும் நகரங்களும்
தானே மாவட்டம்
இலங்கை கரிச்சான்

இலங்கை கரிச்சான் (Sri Lanka drongo)(டைக்ரூரசு லோபோரினசு) அல்லது சிலோன் கிரீட கரிச்சான் என்பது டிக்ரூரிடே குடும்பத்தினைச் சார்ந்த ஒரு வகை சிற்றினப் பறவையாகும். இது இலங்கையில் மட்டுமே காணப்படும் அகணிய உயிரி ஆகும். இது முன்னர் துடுப்பு வால் கரிச்சான் சிற்றினத்தின் துணையினமாகக் கருதப்பட்டது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில மற்றும் மலைக் காடுகள் ஆகும்.

வகைபிரித்தல் 
டைக்ரூரசு லோபோரினசு வெயிலோட் , 1817, கடந்த காலத்தில் ஒற்றைச் சிற்றினமாக டைசெமுரூலசு பேரினம் அல்லது டைசெமுராயிடில் வைக்கப்பட்டது. வால் வடிவம் அல்லது குரல் வேறுபாடு அடிப்படையில் துடுப்பு வால் கரிச்சானுடன் ஒரு பெரும் பேரினத்தினை உருவாக்கலாம். வகைபாட்டியல் நிலையைத் தெளிவுபடுத்துவதற்கு மூலக்கூறு-மரபியல் ஆய்வுகள் தேவை.

பரவல் 
இந்த கரிச்சான் இலங்கையின் தென்மேற்குப் பகுதிகளில், தெதரு ஆறு முதல் வளவை ஆறு வரை ஈர மண்டலம் முழுவதும் காணப்படுகின்றன.

அடையாளம் 

 உலோக நீலம் அல்லது பச்சை-நீலம் பளபளப்புடன் கூடிய கருப்பு இறகுகள்
 வளைவு, தலைக்கவசம் போன்ற முகடு
 நன்கு பிளவுபட்ட முட்கரண்டி வால்
 செந்நிற கண்
 பாலினங்கள் ஒத்தவை

நடத்தை 
காடுகளின் ஓரங்கள், தோட்டங்கள் மற்றும் மரங்கள் நிறைந்த தோட்டங்கள் ஆகியவற்றில் மட்டுப்படுத்தப்பட்ட மற்ற கரிச்சான்கள் போலவே காணப்படும் வனப் பறவையாகும். பெரும்பாலான கரிச்சான்கள் போலவே, இது திறந்த வெளிகளில் காணப்படும் பூச்சிகளை உண்கிறது.

மேற்கோள்கள் 

கரிச்சான்கள்
ஜீவி (திரைப்படம்)

ஜிவி (Jiivi)  (நுண்ணறிவு ) என்பது 2019ஆம் ஆண்டு தமிழ் மொழியில் வெளியான பரபரப்பூட்டும் திரைப்படமாகும். பாபு தமிழ் என்பவர் எழுதிய இப்படத்தை வி. ஜே. கோபிநாத் இயக்கியிருந்தார். எம். வெள்ளப்பாண்டியன், சுடலைக்கண் வெள்ளப்பாண்டியன், சுப்பிரமணியன் வெள்ளப்பாண்டியன் ஆகியோர் இணைந்து தயாரித்துள்ளனர். படத்தில் நடிகர் வெற்றி ஒரு முன்னணி பாத்திரத்தில் நடிக்க கருணாகரன், ரோகினி, மைம் கோபி , மோனிகா சின்னகோட்லா, அசுவினி சந்திரசேகர் உட்பட பலரும் நடித்திருந்தனர். ஒலிப்பதிவையும், இசையையும் கே.எஸ்.சுந்தரமூர்த்தி மேற்கொண்டார். கலை, தயாரிப்பு கட்டுப்பாடு, நிர்வாகத் தயாரிப்பு, தயாரிப்பு மேற்பார்வை முறையே வைரபாலன், எஸ். நாகராஜன், விவின் எஸ்ஆர், ஐபி கார்த்திகேயன் ஆகியோரால் கையாளப்பட்டது. இப்படம் 28 சூன் 2019 அன்று வெளியாகி வெற்றி பெற்றது.

நடிகர்கள் 

 சரவணனாக வெற்றி
 ஆனந்தியாக மோனிகா சின்னகோட்லா
 மணியாக கருணாகரன்
 இலட்சுமியாக * ரோகிணி
 சிவகாமியாக ரமா
 கவிதாவாக அசுவினி சந்திரசேகர்
 கதிராக மைம் கோபி 
 பாஸ்கி 
 அனில் முரளி

ஒலிப்பதிவு 
கே.எஸ்.சுந்தரமூர்த்தி இப்படத்தின் பாடல்களுக்கும், பின்னணிக்கும் இசையமைத்துள்ளார். படத்தின் இசை உரிமையை யுவன் சங்கர் ராஜா தனது யு1 ரெக்கார்ட்ஸ் பதாகையில் வாங்கினார். தி டைம்ஸ் ஆஃப் இந்தியா' இசைத் தொகுப்பிற்கு ஒரு நேர்மறையான மதிப்பாய்வை அளித்து: "சுந்தரமூர்த்தி இப்பணியை நன்றாக முடித்திள்ளார்!" என எழுதியது.

வெளியீடு 
படம் 28 சூன் 2019 அன்று வெளியிடப்பட்டு, பெரும்பாலும் நேர்மறையான விமர்சனங்களைப் பெற்றது.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
2019 தமிழ்த் திரைப்படங்கள்
வெற்றி (நடிகர்)

வெற்றி சுடலை (Vetri Sudley) தொழில்ரீதியாக வெற்றி என்று அழைக்கப்படும் இவர், தமிழ்த் திரைப்படங்களில் தோன்றும் ஒரு இந்திய நடிகர் ஆவார். 8 தோட்டாக்கள் (2017), ஜீவி (2019)  போன்ற தனது சொந்த குடும்பத் தயாரிப்பு படங்களில் முக்கிய கதாபாத்திரத்தில் நடித்ததற்காக இவர் மிகவும் பிரபலமானவர்.

தொழில் 
வெற்றி, தயாரிப்பாளர் எம். வெள்ளைபாண்டியனின் மகனாவார். இவர் தனது தந்தை தயாரித்து 2017இல் வெளியாகி விமர்சன ரீதியாக பாராட்டப்பட்ட "8 தோட்டாக்கள்" திரைப்படத்தில் காவல் துணை ஆய்வாளர் வேடத்தில் அறிமுகமானார். பின்னர் இவர் ஜிவி (2019) என்ற பரபரப்பூட்டும் திரைப்படத்தில் தோன்றினார். இது நேர்மறையான விமர்சனங்களைப் பெற்று பெரிய வெற்றி பெற்றது. 2021 ஆம் ஆண்டில் இவர் C/O காதல் என்ற தொகுப்புப் படத்தில் தோன்றினார், இது C/o கஞ்சரபாலம் என்ற தெலுங்கு படத்தின் மறு ஆக்கமாகும். இவரது அடுத்த படமான வனம் 26 நவம்பர் 2021 அன்று வெளியானது

குத்துச்சண்டை வீரராக மாற விரும்பும் வடசென்னை பையனாக ரெட் சாண்டல் படத்திலும், ஒரு கொலைக் குற்றம் சாட்டப்பட்டு, தனது நினைவுகளை இழந்து தான் குற்றமற்றவர் என்பதை நிரூபிக்க வேண்டிய கட்டாயத்தில் உள்ள ஒரு வேடத்தில் ''மெமரிஸ் என்ற படத்திலும் நடித்து வருகிறார்.

திரைப்படவியல்

சான்றுகள்

வெளி இணைப்புகள் 

சென்னை நடிகர்கள்
தமிழ்த் திரைப்பட நடிகர்கள்
வாழும் நபர்கள்
முருங்கைக்காய் சிப்ஸ்

முருங்கக்காய் சிப்ஸ் (Murungakkai Chips) என்பது 2021ஆம் ஆண்டு வெளியான இந்திய தமிழ் மொழி நகைச்சுவை நாடகத் திரைப்படமாகும். இது அறிமுக இயக்குநர் சிறீஜர் என்பவரால் எழுதி இயக்கப்பட்டது. லிப்ரா புரொடக்ஷன்ஸ், பர்ஸ்ட்மேன் பிலிம் ஒர்க்ஸ் ஆகிய நிறுவனங்கள் தயாரித்திருந்தது. இப்படத்தில் சாந்தனு பாக்யராஜ், அதுல்யா ரவி ஆகிய இருவரும் முக்கிய வேடத்தில் நடித்துள்ளனர். படத்தின் இசையை இசையமைப்பாளர் தரண் குமார் மேற்கொண்டார். படம் 10 திசம்பர் 2021 அன்று திரையரங்குகளில் வெளியிடப்பட்டது.

கதை 
புதுமணத் தம்பதிகள் அவர்களின் முதல் இரவில், ஒரு திட்டத்தோடு செயல்பட வேண்டிய கட்டாயத்தில் உள்ளனர் - பையன் பிரம்மச்சாரியாக இருக்க வேண்டும் என விரும்புகிறார். அந்த பெண் திருமணத்தை நிறைவு செய்வதை உறுதியாக இருக்கிறார். இறுதியில் வெற்றி பெறுவது யார்?

நடிகர்கள் 
 அர்ஜுனாக சாந்தனு பாக்யராஜ்
 சாந்தியாக அதுல்யா ரவி
 அர்ஜுனின் தாத்தாவாக பாக்யராஜ்
 சாந்தியின் அத்தையாக ஊர்வசி
 லிங்குசாமியாக மனோபாலா
 பணம் கொடுப்பவராக முனீஷ்காந்த்
 கடனாளியாக யோகி பாபு
 மயில்சாமி
 ஜாங்கிரி மதுமிதா
 லொள்ளு சபா மனோகர்
 ராஜு ஜெயமோகன்
 உலகநாதனாக இரவீந்தர் சந்திரசேகரன்

இசை 
படத்தின் ஒலிப்பதிவை தரண் குமார் மேற்கொண்டுள்ளார். ஒலிப்பதிவுத் தொகுப்பில் மூன்று பாடல்கள் இடம்பெற்றன. மேலும், இசை உரிமையை சோனி மியூசிக் நிறுவனம் வாங்கியது.

படம் 10 திசம்பர் 2021 அன்று திரையரங்குகளில் வெளியிடப்பட்டு,  விமர்சகர்களிடமிருந்து மோசமான விமர்சனங்களைப் பெற்றது. இப்படம் தோல்வியடைந்ததாக அறிவிக்கப்பட்டது.

மேற்கோள்கள்

வெளி இணைப்புகள் 
 

இந்திய நகைச்சுவைத் திரைப்படங்கள்
இந்தியத் தமிழ்த் திரைப்படங்கள்
2021 தமிழ்த் திரைப்படங்கள்
கே. பாக்யராஜ் நடித்த திரைப்படங்கள்
மனோபாலா நடித்த திரைப்படங்கள்
யோகி பாபு நடித்த திரைப்படங்கள்
சாவகம் ஆந்தை

சாவகம் ஆந்தை (Javan owlet)(கிளாசிடியம் கேசதேனாப்டெரம்) ஆந்தை குடும்பமான இசுடிரிங்கிடே சிற்றினமாகும். இது சாவகம் மற்றும் பாலி தீவுகளில் காணப்படுகின்றது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.

மேற்கோள்கள் 

Articles with 'species' microformats
ஆந்தைகள்
நாடு வாரியாக பலேடியம் உற்பத்தி

நாடு வாரியாக பலேடியம் உற்பத்தி (Palladium production by country) இக்கட்டுரையில் பட்டியலிடப்படுகிறது.

ஐக்கிய அமெரிக்க நில அளவாய்வுத் துறை வெளியிட்டுள்ள தரவுகளின் அடிப்படையில் உலகத்திலுள்ள பலேடியம் உற்பத்தி செய்யும் நாடுகள் உற்பத்தி செய்த பலேடியம் தனிமத்தின் அளவு கிலோகிராம்களில் இங்கு கொடுக்கப்பட்டுள்ளது. 2018 ஆம் ஆன்டில் 2,20,000 கிலோகிராமாக இருந்த பலேடியம் உற்பத்தி 2019 ஆம் ஆண்டு 2,10,000 கிலோகிராமாக குறைந்துள்ளது.

2010 - 2019

2000 - 2009

1990 - 1999

மேற்கோள்கள் 

பலேடியம்
டங்கன் கில்லிஸ்

டங்கன் கில்லிஸ் (Duncan Gillis) (ஜனவரி 3, 1883 – மே 2, 1963) 1912 கோடைகால ஒலிம்பிக்கில் போட்டியிட்ட கனடிய தடகள வீரர் ஆவார். ஒலிம்பிக் தொடக்க விழாக்களில் கனடாவின் கொடி ஏந்தியவராக முதன்முதலில் கில்லிஸ் பணியாற்றினார்.

ஆரம்ப கால வாழ்க்கை மற்றும் தொழில் 
கில்லிஸ் நோவா ஸ்கோடியாவின் கேப் பிரெட்டனில் பிறந்தார். பிரித்தானிய கொலம்பியாவின் வடக்கு வான்கூவரில் இறந்தார்.

இவர் 1912 ஆம் ஆண்டு சுவீடனின் ஸ்டாக்ஹோமில் நடைபெற்ற கோடைகால ஒலிம்பிக்கில் சம்மட்டி எறிதலில் கனடாவுக்காகப் போட்டியிட்டார். அங்கு இவர் 48.39 மீட்டர்கள் எறிந்து வெள்ளிப் பதக்கத்தை வென்றார். வட்டு எறிதல் போட்டியிலும் பங்கேற்று 14வது இடம் பிடித்தார்.

மேற்கோள்கள் 

1963 இறப்புகள்
1883 பிறப்புகள்
வெளிர்நீல ஈப்பிடிப்பான்

Articles with 'species' microformats
ஈ-பிடிப்பான்கள்
யூமியாசு

வெளிர்நீல ஈபிடிப்பான் (Dull-blue flycatcher) (யூமியாசு சோர்தியாசு) என்பது சிறிய வகை குருவி ஆகும். இப்பறவை மியூசிகேப்பிடே குடும்பத்தினைச் சார்ந்தது. இந்தச் சிற்றினம் முன்பு முசிகாபா பேரினத்தில் சேர்க்கப்பட்டிருந்தது.

பரவல் 
இந்த சிற்றினமானது இலங்கையில் மட்டுமே காணப்படும் அகணிய உயிரியாகும். இவை மத்திய இலங்கை மலைகளில் காணப்படுகின்றது.

இனப்பெருக்கம் 
வெளிர்-நீல ஈப்பிடிப்பான் இலையுதிர் மலைக் காடுகளில் இனப்பெருக்கம் செய்கிறது. இவை 600 மீட்டருக்கு மேல் உள்ள மலைப்பகுதிகளில் காணப்படும். பொதுவாக 900 மீட்டருக்குக் கீழே உள்ளப் பகுதிகளில் காணப்படுவதில்லை. வெளிர் நீல ஈப்பிடிப்பானின் இனப்பெருக்க காலம் மார்ச் மற்றும் ஏப்ரல் மாதமாகும். 

கிண்ண வடிவ கூட்டினை பாசி அடுக்குகொண்ட அமைக்கின்றது . கூடு அமைவிடம் பொதுவாக நிழற்பாங்கான பாறை விளிம்பில் அமைகிறது. பொதுவாக இரண்டு அல்லது மூன்று பழுப்பு நிறப் புள்ளிகள் கொண்ட இளஞ்சிவப்பு முட்டைகளை இடுகின்றன.

உடலமைப்பு 
இந்த சிற்றினத்தின் உடல் நீளம் 15 செ. மீ. ஆகும். இது புள்ளி ஈப்பிடிப்பான் போல வடிவுடையது. உரத்த மென்மையான ஓசையினைக் கொண்டுள்ளது. முதிர்வடைந்த குருவிகள் சாம்பல் நீலம், வெண்மையான வயிற்றுடன் காணப்படும். அகன்ற கறுப்பு ந்ற அலகிற்கும் கண்ணுக்கும் இடையில் ஒரு கருப்புத் திட்டு உள்ளது. ஆண் பெண் ஒரே மாதிரியாகத் தோன்றினாலும் பெண் ஈப்பிடிப்பானின் நிறம் சற்றும் மந்தமாகக் காணப்படும்.

இளம் வெளிர்-நீல ஈப்பிடிப்பானின் தலை பெரிய புள்ளியுடன், வெளுத்த மற்றும் மார்பக இறகுகளுடன் அகன்ற பறக்கும் இறகுகளுடன் நீல-சாம்பல் ஓரங்களுடன் காணப்படும்.

உணவு 
காடுகளின் வாழிடங்களை கொண்டிருந்தபோதிலும், இவற்றை எளிதாகக் காணலாம். இதன் முக்கியமாக இரையாகப் பறக்கும் பூச்சிகள், வண்டு, கம்பளிப் பூச்சி மற்றும் உள்ளிட்ட பூச்சிகளையும் பெர்ரிகளையும் சாப்பிடுகிறது.

கலாச்சாரத்தில் 
இந்த பறவை இலங்கை 50 ரூபாய் பணத்தாளில் (2010 தொடர்) அச்சிடப்பட்டிருந்தது.

மேற்கோள்கள்
பலேடியம்(II) சல்பைடு

பலேடியம்(II) சல்பைடு (Palladium(II) sulfide) என்பது  PdS என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பலேடியமும் கந்தகமும் சேர்ந்து இச்சேர்மம் உருவாகிறது. பிற பலேடியம், பிளாட்டினம் சால்கோசனைடுகள் போல பலேடியம்(II) சல்பைடும் சிக்கலான கட்டமைப்பையும் மின்னியல், காந்தவியல் பண்புகளையும் கொண்டுள்ளது.

தயாரிப்பு 
பலேடியம் +2 என்ற ஆக்சிசனேற்ற நிலையில் உள்ள சேர்மத்தின் நீரிய கரைசலில் ஐதரசன் சல்பைடு வாயுவைச் செலுத்தும் போது பலேடியம்(II) சல்பைடு உருவாகிறது.:

Pd2+ + H2S → PdS + 2H+

1813 ஆம் ஆண்டில் வேதியியலாளர் பெர்சிலியசு பலேடியத்தை நேரடியாக கந்தகத்துடன் சேர்த்து வினைபுரியச் செய்தும் இதை தயாரித்தார்.

Pd + S → PdS

கட்டமைப்பு 
பலேடியம்(II) சல்பைடின் படிகக் கட்டமைப்பானது தோராயமாக சதுரத்தள பலேடியம் மையங்களும் நான்முகி கந்தக மையங்களும் கொண்டதாக படிகமாகிறது.

வினைகள் 
மிகையளவு கந்தகத்துடன் பலேடியம்(II) சல்பைடு சேர்க்கப்பட்டு சூடுபடுத்தப்பட்டால் பலேடியம் இரு சல்பைடு உருவாகிறது:

PdS + S → PdS2

தொடர்புடைய சேர்மங்கள் 
Pd-S பிணைப்பு கொண்ட Pd4S, Pd2.8S, Pd2.2S,PdS2 போன்ற வேறு பல சேர்மங்களும் அறியப்படுகின்றன. பிராக்கைட்டு என்ற கனிமம் (Pt, Pd, Ni)S  என்ற தனிம இயைபை கொண்டு PdS உடன் உருவொத்த சேர்மமாக உள்ளது.

மேற்கோள்கள் 

பலேடியம் சேர்மங்கள்
மோனோசல்பைடுகள்
அவர் எனக்கே சொந்தம்

அவர் எனக்கே சொந்தம் (Avar Enakke Sontham) 1977 இல் வெளிவந்த இந்தியத் தமிழ்த் திரைப்படமாகும். இப்படம் பஞ்சு அருணாசலம் கதை வசனத்திலும், பட்டு இயக்கத்திலும் வெளிவந்தது. இப்படத்தில் ஜெய்சங்கர், ஸ்ரீவித்யா, படாபட் ஜெயலட்சுமி, ஒய். விஜயா, தேங்காய் சீனிவாசன், வி. கே. ராமசாமி, விஜயகுமார் ஆகியோர் நடித்திருந்தனர்.

நடிகர்கள் 
 ஜெய்சங்கர்
 ஸ்ரீவித்யா
 படாபட் ஜெயலட்சுமி
 ஒய். விஜயா 
 தேங்காய் சீனிவாசன்
 வி. கே. ராமசாமி
 விஜயகுமார்

பாடல்கள் 
இப்படத்தில் கண்ணதாசன், பஞ்சு அருணாசலம் இயற்றிய பாடல்களுக்கு இளையராஜா இசையமைத்திருந்தார்.

மேற்கோள்கள்

வெளி இணைப்புகள் 
 

1977 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
ஜெய்சங்கர் நடித்த திரைப்படங்கள்
ஸ்ரீவித்யா நடித்த திரைப்படங்கள்
தேங்காய் சீனிவாசன் நடித்த திரைப்படங்கள்
வி. கே. ராமசாமி நடித்த திரைப்படங்கள்
விஜயகுமார் நடித்த திரைப்படங்கள்
ஐதராக்சிபீனமேட்டு

ஐதராக்சிபீனமேட்டு (Hydroxyphenamate) என்பது C11H15NO3 என்ற மூலக்கூற்று வாய்ப்பாட்டால் விவரிக்கப்படும் ஒரு மயக்க மருந்தாகும். ஆக்சிபெனமேட்டு என்ற பெயராலும் அழைக்கப்படும் இம்மருந்து இலிசுட்டிகா என்ற வணிகப் பெயரால் விற்கப்படுகிறது. ஏக்கமடக்கும் இம்மருந்து கார்பமேட்டு வகை மருந்தாகவும் வகைப்படுத்தப்படுகிறது. தற்போது அமெரிக்காவில் இம்மருந்து விற்பனை செய்யப்படுவதில்லை. மற்ற கார்பமேட்டு மயக்க மருந்துகளைப் போல இதுவும் வேதியியல் ரீதியாக மெப்ரோபமேட்டுடன் தொடர்புடையாதாகும். மெப்ரோமேட்டு மில்டவுன் என்ற வணிகப்பெயரால் விற்கப்பட்டது. 1961 ஆம் ஆண்டுதான் ஐதராக்சிபீனமேட்டு அமெரிக்க சந்தைக்கு அறிமுகப்படுத்தப்பட்டது. முதியோர்களுக்கு தினமும் 3 அல்லது நான்கு வேளை  200 மில்லி கிராம் அளவுக்கு மருந்தளவாக கொடுக்கவும் அப்போது பரிந்துரைக்கப்பட்டது.

மேற்கோள்கள் 

கார்பமேட்டுகள்
மூன்றாம் நிலை ஆல்ககால்கள்
மயக்க மருந்துகள்
கர்ட் ஆல்டெர்

கர்ட் ஆல்டர் (Kurt Alder) ( ; (10 சூலை 1902 – 20 சூன் 1958) ஒரு ஜெர்மன் வேதியியலாளர் மற்றும் நோபல் பரிசு பெற்றவர் ஆவார்.

வாழ்க்கை வரலாறு 
ஆல்டர் சிலேசியாவின் கோனிக்ஷூட்டே (இன்றைய சோர்சோவ், மேல் சிலேசியா, போலந்து ) தொழில்துறை பகுதியில் பிறந்தார், அங்கு இவர் தனது ஆரம்ப பள்ளிப்படிப்பைப் பெற்றார். 1922 ஆம் ஆண்டில் கோனிக்ஷூட்டே போலந்தின் ஒரு பகுதியாக மாறியபோது ஆல்டர் அப்பகுதியை விட்டு வெளியேறினார். இவர் 1922 ஆம் ஆண்டு முதல் பெர்லின் பல்கலைக்கழகத்தில் வேதியியல் பயின்றார் , பின்னர் கீல் பல்கலைக்கழகத்தில் ஓட்டோ பால் ஹெர்மன் டீல்ஸ் மேற்பார்வையில் மேற்கொள்ளப்பட்ட ஆய்வுப்பணிக்காக 1926 ஆம் ஆண்டில் இவரது முனைவர் பட்டம் வழங்கப்பட்டது.

1930 ஆம் ஆண்டில் ஆல்டர் கீல் பல்கலைக்கழகத்தில் வேதியியலுக்கான வாசகராக நியமிக்கப்பட்டார், மேலும் 1934 ஆம் ஆண்டில் விரிவுரையாளராக பதவி உயர்வு பெற்றார். 1936 இல் அவர் கீலை விட்டு வெளியேறி லீவர்குசனில் உள்ள ஐஜி ஃபார்பென் இண்டஸ்ட்ரியில் சேர, அங்கு இவர் செயற்கை இரப்பர் தொடர்பாகப் பணியாற்றினார். பின்னர் 1940 ஆம் ஆண்டில் கோலோன் பல்கலைக்கழகத்தில் பரிசோதனை வேதியியல் மற்றும் வேதியியல் தொழில்நுட்பப் பேராசிரியராகவும், அங்குள்ள வேதியியல் நிறுவனத்தின் இயக்குநராகவும் நியமிக்கப்பட்டார். இந்த நேரம் முழுவதும் மற்றும் ஐரோப்பாவில் அடிப்படை ஆராய்ச்சிக்கு பல தடைகள் இருந்தபோதிலும், இவர் கரிமச் சேர்மங்களின் தொகுப்பில் தனது குறிப்பிட்ட ஆர்வங்கள் பற்றிய ஆய்வுகளின் ஒரு முறையான திட்டத்தை தொடர்ந்தார். மொத்தத்தில் இவர் இந்தத் துறையில் 151 க்கும் மேற்பட்ட கட்டுரைகளை வெளியிட்டார்.

1945 ஆம் ஆண்டில் இவர் எத்திலீன்டையமீன்டெ்டராஅசிட்டிக் அமிலத்தின் கண்டுபிடிப்பாளரான ஃபெர்டினாண்ட் மன்சுடன் நெருக்கமாக பணியாற்றினார்.  1949 ஆம் ஆண்டில், அவர்கள் இணைந்து டையீன் தொகுப்பு மற்றும் சேர்க்கை வினைகள் குறித்த ஆய்வறிக்கை ஒன்றை வெளியிட்டனர்.

ஆல்டர் மிகவும் பிரபலமான மற்றும் பல கெளரவப் பட்டங்களையும் மற்றும் இதர விருதுகளையும் பெற்றார். வேதியியலுக்கான 1950 ஆம் ஆண்டிற்கான நோபல் பரிசினைத் தனது ஆசிரியர் டீல்ஸ் உடன் பகிர்ந்து கொண்டார். இவர்கள் இணைந்து கண்டறிந்த வினையானது டையீல்ஸ்-ஆல்டர் வினை என்றழைக்கப்படுகிறது. இவரது நினைவாக நிலவில் உள்ள பள்ளம் லூனார் கிரேடர் ஆல்டர் என்று பெயரிடப்பட்டது. டைல்ஸ்-ஆல்டர் வினையின் மூலம் உருவாக்கப்பட்ட பூச்சிக்கொல்லியும் அறிவியலாளரின் பெயரால் ஆல்ட்ரின் என்றழைக்கப்பட்டது. 

ஆல்டர் 1958 ஆம் ஆண்டில் சூன் மாதத்தில் 55 வயதில் இறந்தார். இவரது மரணத்திற்கான காரணம் தெரியவில்லை.  இருப்பினும் அவரது உடல் ஜெர்மனியின் கோல்னில் உள்ள அவரது குடியிருப்பில் இரண்டு வாரங்களுக்குப் பிறகு கண்டுபிடிக்கப்பட்டது. சடலத்தை கண்டெடுத்த அவரது மருமகள், அழுகிப்போன சதையின் துர்நாற்றம் தெருவில் இருந்து உணரும் அளவிற்கு வீசியதாகத் தெரிவித்தார்.  கெர்ட்ரூட் ஆல்டர்  தனது கணவரைக் கடைசியாகப் பார்த்தபோது நம்பமுடியாத அளவிற்கு மன உளைச்சலுக்கு ஆளானதாகவும், தனது ஆராய்ச்சிக் குறிப்புகளை எழுதும் போது "லெஸ் ஜார்டின்ஸ் டு சோவனிர் " (தி மெமரி கார்டன்) என்ற சொற்றொடரை அடிக்கடி முணுமுணுத்ததாகவும் தெரிவித்தார்.

மேற்கோள்கள்

வெளி இணைப்புகள்

 including the Nobel Lecture on December 12, 1950 Diene Synthesis and Related Reaction Types
  English Translation of Diels and Alder's seminal 1928 German article that won them the Nobel prize. English title: 'Syntheses of the hydroaromatic series'; German title "Synthesen in der hydroaromatischen Reihe".

1958 இறப்புகள்
1902 பிறப்புகள்
நோபல் வேதியியற் பரிசு பெற்றவர்கள்
நோபல் பரிசு பெற்ற செருமானியர்கள்
கரிம வேதியியலாளர்கள்